Saeima  ir  pieņēmusi  un Valsts  
prezidents izsludina šādu likumu:  
Grozījumi Atkritumu apsaimniekošanas likumā  
 
Izdarīt Atkritumu apsaimniekošanas likumā (Latvijas Vēstnesis, 2010, 183., 205.  nr.; 2012, 59.  nr.; 2013, 194., 
232.  nr.; 2014, 66.  nr.; 2015, 97. nr.; 2016, 232., 254.  nr.; 2017, 253.  nr.; 2018, 225.  nr.) šādus grozījumus:  
 
1. Izslēgt 8.  panta pirmās daļas 3.  punktā vārdus "kā arī nosaka pašvaldības pilnvarotas institūcijas un 
amatpersonas, kuras kontrolē saistošo noteikumu ievērošanu un ir ties īgas sastādīt administratīvā pārkāpuma 
protokolu ". 
 
2. Papildināt likumu ar IX nodaļu šādā redakcijā:  
"IX nodaļa  
Administratīvie pārkāpumi atkritumu apsaimniekošanas jomā un kompetence administratīvo pārkāpumu 
procesā  
43. pants.  (1) Par sadzīves atkritumu radītāja vai valdītāja nepiedalīšanos pašvaldības organizētajā sadzīves 
atkritumu apsaimniekošanā piemēro brīdinājumu vai naudas sodu fiziskajai personai no desmit līdz simt piecdesmit 
naudas soda vienībām, bet juridiskajai pers onai — no piecdesmit līdz  trīssimt naudas soda vienībām . 
(2) Par atkritumu apsaimniekošanas noteikumu pārkāpšanu piemēro brīdinājumu vai naudas sodu atkritumu 
radītājam vai valdītājam — fiziskajai persona i — no četrpadsmit līdz divsimt naudas soda vienībām , bet juridiskajai 
personai — no piecdesmit līdz piecsimt sešdesmit naudas soda vienībām.  
(3) Par atkritumu uzskaites noteikumu pārkāpšanu piemēro naudas sodu juridiskajai personai no piecdesmit 
līdz divsimt piecdesmit naudas soda vienībām.  
(4) Par normatī vajos aktos noteikta speciālā marķējuma, kurā norādīta prasība savākt elektrisko un 
elektronisko iekārtu atkritumus atsevišķi no citiem atkritumiem, nelietošanu elektriskajām vai elektroniskajām 
iekārtām vai speciālā marķējuma, kurā norādīta prasība savākt  bateriju un akumulatoru atkritumus atsevišķi no 
citiem atkritumiem, nelietošanu baterijām un akumulatoriem piemēro naudas sodu juridiskajai personai no 
piecdesmit līdz trīssimt  piecdesmit naudas soda vienībām.  
(5) Par normatīvajos aktos elektrisko un elek tronisko iekārtu, bateriju vai akumulatoru ražotājam noteiktās 
prasības reģistrēties nepildīšanu piemēro naudas sodu juridiskajai personai no piecdesmit līdz trīssimt piecdesmit 
naudas soda vienībām.  
(6) Par atkritumu savākšanu, pārvadāšanu, pārkraušanu, š ķirošanu vai uzglabāšanu vai par slēgtas vai 
rekultivētas atkritumu izgāztuves atrakšanu un atkritumu pāršķirošanu bez atļaujas piemēro naudas sodu fiziskajai 
personai no četrpadsmit līdz divsimt  naudas soda vienībām, bet juridiskajai personai — no piecdes mit līdz piecsimt 
sešdesmit naudas soda vienībām.  
LATVIJAS  REPUBLIKAS  OFICIĀLAIS  IZDEVUMS
www.vestnesis.lv2019. gada 13. decembris, Nr. 251
OP 2019/251.1
(7) Par normatīvajos aktos atkritumu pārrobežu pārvadājumiem noteikto prasību pārkāpšanu piemēro 
naudas sodu fiziskajai personai no piecdesmit līdz divsimt divdesmit naudas soda vienībām, bet juridiskajai    
personai — no sešdesmit līdz astoņsimt naudas soda vienībām.  
44. pants.  (1) Administratīvā pārkāpuma procesu par šā likuma 43.  panta pirmajā daļā minēto pārkāpumu 
līdz administratīvā pārkāpuma lietas izskatīšanai veic pašvaldības administratīvā inspekcij a, pašvaldības 
izpilddirektors, pagasta vai pilsētas pārvaldes vadītājs, pašvaldības vides inspekcija, pašvaldības vides kontroles 
amatpersona vai pašvaldības policija. Administratīvā pārkāpuma lietu izskata pašvaldības administratīvā komisija vai 
apakškom isija.  
(2) Administratīvā pārkāpuma procesu par šā likuma 43.  panta otrajā daļā (izņemot pārkāpumu attiecībā uz 
ārstniecības iestādē radītiem atkritumiem), trešajā, ceturtajā, piektajā, sestajā un septītajā daļā minēto pārkāpumu 
veic Valsts vides dienests.  Administratīvā pārkāpuma procesu par šā likuma 43.  panta otrajā daļā minēto pārkāpumu 
(izņemot pārkāpumu attiecībā uz ārstniecības iestādē radītiem atkritumiem) līdz administratīvā pārkāpuma lietas 
izskatīšanai var veikt pašvaldības administratīvā inspekc ija, pašvaldības izpilddirektors, pagasta vai pilsētas 
pārvaldes vadītājs, pašvaldības vides inspekcija, pašvaldības vides kontroles amatpersona vai pašvaldības policija.  
(3) Administratīvā pārkāpuma procesu par šā likuma 43.  panta otrajā daļā minēto pārkāpumu attiecībā uz 
ārstniecības iestādē radītiem atkritumiem veic Veselības inspekcija. " 
 
3. Papildināt p ārejas noteikumus ar 46.  punktu  šādā redakcijā:  
"46. Grozījumi šā likuma 8.  panta pirmās daļas 3.  punktā (par vārdu "kā arī nosaka pašvaldības pilnvarotas 
institūcijas un amatpersonas, kuras kontrolē saistošo noteikumu ievērošanu un ir tiesīgas sastādīt administratīvā 
pārkāpuma protokolu " izslēgšanu), kā arī šā likuma IX  nodaļa stājas spēkā vienlaikus ar Administratīvās atbildības 
likumu. " 
 
Likum s Saeimā pieņemts 2019.  gada 5.  decembrī.  
 
Valsts prezidents  E. Levits  
Rīgā 2019.  gada 13.  decembrī  
 
www.vestnesis.lv2019. gada 13. decembris, Nr. 251 OP 2019/251.1
2